***Obrazloženje trećih izmjena i dopuna Proračuna Općine Bibinje za 2021. godinu i projekcije za 2022. i 2023. godinu***

***Uvod***

*Na osnovi članka 39. Zakona o proračunu (“Narodne novine” broj 87/08, 136/12 i 15/15), definirano je da se Izmjene i dopune Proračuna donose po istom postupku kao i Proračun.*

*Treće izmjene i dopune su potrebne su radi korekcije prihoda od poreza, prihoda od pomoći iz inozemstva i od subjekata unutar općeg proračuna, prihoda od imovine, prihoda od upravnih i administrativnih pristojbi, pristojbi po posebnim propisima i naknada, prihoda od prodaje nefinancijske imovine te usklađivanje rashoda zbog gore navedenih korekcija te rashoda za provođenje zadanih aktivnosti.*

***Prihodi poslovanja***

*Planirani prihodi poslovanja trećim izmjenama i dopunama Proračunu za 2021. godinu iznose 16.203.960,98 kn što je 13,1% manje u odnosu na druge izmjene i dopune plan 2021. Smanjenje je razvidno u skupini 63 Pomoći iz inozemstva i od subjekata unutar općeg proračuna, smanjenje u skupini 65 Prihodi od upravnih i administrativnih pristojbi, pristojbi po posebnim propisima i naknada dok povećanje bilježimo u skupni 61 porez i prirez na dohodak.*

***Prihodi od poreza –*** *trećim izmjenama i dopunama Proračuna za 2021. godinu planirani su u iznosu 7.662.627,35 kuna što je 4,1% više u odnosu na druge izmjene i dopune 2021. Prihodi od poreza na dohodak trećim izmjenama i dopunama smanjuju se za 37.317,02 kuna i sada iznose 4.411.227,35 kuna Porezi na imovinu trećim izmjenama i dopunama povećavaju se u iznosu od 320.000,00 kuna i sada iznose 3.120.000 kuna, s obzirom da je plan prihoda od poreza na promet nekretnina od 2.300.000,00 realiziran u do izrade ovih izmjena i dopuna planira se povećanje od 320.000,00 kuna. Porezi na robu i usluge ovim izmjenama i dopunama povećavaju se za 17.900,00 kuna i sada iznose 131.400,00 kuna. Povećanje se odnosi na porez na potrošnju alkoholnih i bezalkoholnih pića.*

***Prihodi od pomoći iz inozemstva i od subjekata unutar općeg proračuna –*** *trećim izmjenama i dopunama Proračuna za 2021. godinu planirani su u iznosu 4.756.213,16 kn što je 31,6% manje u odnosu na druge izmjene i dopune 2021. godine. Smanjenje se odnosi na usklađivanje prihoda i rashoda za projekte koji se financiraju temeljem prijenosa EU sredstava te smanjenje prihoda od pomoći izvanproračunskih korisnika za nabavu komunalne opreme.*

***Prihodi od imovine –*** *ovim izmjenama i dopunama se smanjuju u iznosu od 12.100,00 kuna i novi plan iznosi 1.011.904,57 kn. Smanjenje se odnosi na prihode zakupa poslovnih prostora i koncesijskih odobrenja na pomorsko dobro.*

***Prihodi od upravnih i administrativnih pristojbi, pristojbi po posebnim propisima i naknada –*** *trećim izmjenama i dopunama Proračuna za 2021. godinu planirani su u iznosu 2.759.434,25 što je 15,0% manje u odnosu na druge izmjene i dopune 2021. godine. Najrazvidnije smanjenje je na prihodima od katastarske izmjere zbog ne izdavanja novih rješenja te kod prihoda od komunalnog doprinosa dok povećanje bilježimo kod komunalne naknade i turističke pristojbe.*

***Prihodi od prodaje proizvoda i robe te pruženih usluga i prihoda od donacija -*** *ovim izmjenama i dopunama se smanjuje za 44.218,35 kuna i novi plan sada iznosi 17.781,65 kuna. Smanjenje se odnosi na donacije proračunskom korisniku u iznosu od 10.000,00 kuna te prihodi od pružanje usluga Hrvatskim vodama u iznosu od 34.218,35 kuna. .*

***Kazne, upravne mjere i ostali prihodi -*** *ovim izmjenama i dopunama se smanjuju u iznosu od 9.000,00 kuna i novi plan iznosi 6.000,00 kuna.*

***Prihodi od prodaje nefinancijske imovine –*** *trećim izmjenama i dopunama Proračuna za 2021. godinu planirani su u iznosu od 4.300.000,00 što je 13,1% manje u odnosu na druge izmjene i dopune 2021. godine. Planirani prihodi odnose se na prihode od prodaje zemljišta u PZ Lonići.*

***Rashodi poslovanja***

*Planirani rashodi poslovanja trećim izmjenama i dopunama Proračuna za 2021. godinu iznose 15.769.150,76 kn što je 1,3% više u odnosu na druge izmjene i dopune 2021. godine. Povećanje je razvidno u skupini 32 Materijalni rashodi dok smanjenje bilježimo u skupini 35 subvencije i u skupni 38 ostali rashodi. .*

***Rashodi za zaposlene –*** *trećim izmjenama i dopunama* *Proračuna za 2021. godinu planiraju se u iznosu 2.879.419,65 kn što je nominalno povećanje u iznosu od 529,25 kn u odnosu na druge izmjene i dopune 2021. Smanjenje se odnosi na rashode za zaposlene na projektu Ispunjenije djetinjstvo i Podrškom za njih dok povećanje bilježimo kod zaposlenika Općine Bibinje.*

***Materijalni rashodi -*** *trećim izmjenama i dopunama Proračuna za 2021. godinu planiraju se u iznosu 6.969.728,74 kn što je 6,1% više u odnosu na druge izmjene i dopune 2021. godine.*

*Razvidno povećanje ovih rashoda bilježimo kod jedinstvenog upravnog odjela u iznosu od 62.500,00 kuna, održavanja komunalne infrastrukture u iznosu od 385.850,00 kuna, kod izrade grafičke pripreme za tiskanje monografije Bibinja u iznosu 50.000,00 kuna dok smanjenje bilježimo kod projekta katastarska izmjera u iznosu od 100.000,00 kuna.*

***Financijski rashodi*** *– trećim izmjenama i dopunama Proračuna za 2021. godinu planiraju se u iznosu 55.000,00 kn što je 12,7% manje u odnosu na druge izmjene i dopune 2021. godine. Smanjenje se odnosi na kamate za primljene kredite.*

***Subvencije –*** *ovim izmjenama i dopunama se smanjuju se u iznosu od 92.500,00 kuna i novi plan iznosi 52.500,00 kuna. Smanjenje se odnosi na poticaje za obiteljska poljoprivredna gospodarstva. Na natječaj se prijavio jedan korisnik.*

***Pomoć dane u inozemstvo i unutar općeg proračuna -***  *trećim izmjenama i dopunama* *Proračuna za 2021. godinu planiraju se u iznosu 1.268.600,00 kn. Povećanje se odnosi na financiranje dodatne nastave u OŠ Stjepana Radića u iznosu od 1.500,00 kuna i sufinanciranje režijskih troškova dvorane u iznosu od 9.000,00 kuna dok kod 10.000,00 kuna.*

***Naknade građanima i kućanstvima na temelju osiguranja i druge naknade –*** *ovim izmjenama i dopunama se smanjuje se u iznosu od 11.000,00 kn i novi plan iznosi 1.176.374,30 kn. Ova skupina rashoda usklađuju se sa zahtjevima mještana za naknadama i pomoćima.*

***Ostali rashodi -*** *trećim izmjenama i dopunama* *Proračuna za 2021. godinu planiraju se u iznosu 3.367.528,07 kn što je 42,3% manje u odnosu na druge izmjene i dopune 2021. godine. Smanjenje se odnosi na sufinanciranje programa udruga i jednokratne pomoći umirovljenicima.*

***Rashodi za nabavu nefinancijske imovine***

*Planirani rashodi za nabavu nefinancijske imovine trećim izmjenama i dopunama Proračuna za 2021. godinu iznose 11.465.068,04 kn što je 19,6 % manje u odnosu na druge izmjene i dopune 2021. godine. Smanjenje je razvidno u skupini 41 Rashodi za nabavu neproizvedene dugotrajne imovine, u skupini 45 rashodi za dodatna ulaganja na nefinancijskoj imovini i u skupini 42 rashodi za nabavu proizvedene dugotrajne imovine..*

***Rashodi za nabavu neproizvedene dugotrajne imovine -*** *trećim izmjenama i dopunama Proračuna za 2021. godinu planiraju se u iznosu 7.125.000,00 kn odnosno smanjenje u iznosu od 10.000,00 kuna. Smanjenje se odnosi na nabavu licenci i istraživanje i bušenje bunara za vodu.*

***Rashodi za nabavu proizvedene dugotrajne imovine –*** *trećim izmjenama i dopunama* *Proračuna za 2021. godinu planiraju se u iznosu 2.157.296,29 kn što je 52,4% manje u odnosu na druge izmjene i dopune 2021. godine. Smanjenje se najviše odnosi se na nabavu komunalne opreme u iznosu 889.761,50 kuna, na izgradnju komunalne infrastrukture zbog ne izgrađenog djejčjeg igrališta u Bralićima u iznosu od 755.000,00 kuna, na opremanje društvenog centra u iznosu od 258.000,00 kuna te na tiskanje monografije Bibinja u iznosu od 240.000,00 kuna.*

***Dodatna ulaganja na građevinskim objektima –*** *trećim izmjenama i dopunama* *Proračuna za 2021. godinu planiraju se u iznosu 2.182.771,75 kn što je 15,7% manje u odnosu na druge izmjene i dopune 2021. godine. U najvećem djelu smanjenje se odnosi na ulaganje u PZ Lonići u iznosu od 105.794,50 kuna te na uređenje društvenog centra u iznosu od 330.000,00 kuna dok povećanje bilježimo na uređenju sportskog objekta u iznosu od 51.855,00 kuna.*

***Primici za financijsku imovinu*** *- ovim izmjenama i dopunama plan se povećava u iznosu od 514.318,82 kuna i novi plan iznosi 7.639.318,82 kuna. Povećanje se odnosi na primljene zajmove od državnog proračuna zbog povrata poreza na dohodak za 2020. godinu. Zajam će biti vraćen u četiri jednaka obroka u 2022. godini.*

***Izdaci za financijsku imovinu i otplate zajmova –*** *trećim izmjenama i dopunama* *Proračuna za 2021. godinu plan se ne mijenja.*

***Rezultat poslovanja***

*Trećim izmjenama i dopunama proračuna za 2021. godinu planirani je višak prihoda i primitaka nad rashodima i izdacima u iznosu 643.616,00 kn ako tome pridodamo manjak prihoda iz prethodne godine planirani manjak prihoda na dan 31.12.2021. iznosi 0,00 kn.*

***POSEBAN DIO PRORAČUNA***

*Poseban dio Proračuna Općine Bibinje sastoji se od jednog razdjela, devet glava i jednog proračunskog korisnika.*

***Razdjel 010 Predstavnička, izvršna tijela i upravna tijela***

***Glava 010-01 Predstavnička i izvršna tijela***

*Glava Predstavnička i izvršna tijela osigurava rad predstavničkog tijela i izvršnog tijela, pokroviteljstvo političkih stranka te pripremu i organiziranje obilježavanja dana Općine Bibinje te drugih obljetnica praznika i blagdana.*

*Glava Predstavnička i izvršna tijela sastoji se od dva programa:*

***Program 1001 Predstavnička i izvršna tijela***

*A1001-01 Poslovanje predstavničko i izvršnog tijela - ovim izmjenama i dopunama se povećava u iznosu od 17.600,00 kuna. Povećanje se odnosi usluge promidžbe i informiranja u iznosu od 5.000,00 kuna, naknade članovima predstavničkog tijela u iznosu od 5.000,00 kuna te ostalih usluga u iznosu od 8.600,00 kuna dok smanjenje bilježimo kod intelektualnih usluga u iznosu od 1.000,00 kuna.*

*A1001-02 Pokroviteljstvo političkih stranaka – trećim izmjenama i dopunama* *Proračuna za 2021. godinu se ne mijenjaju.*

***Program 1002 Obilježavanje dana Općine i ostale obljetnice***

*A1002-01 Obilježavanje dana Općine -* *trećim izmjenama i dopunama**Proračuna za 2021. godinu smanjuje se u iznosu od 3.505,00 kuna i novim planom iznosi 16.724,33 kuna.*

*A1002-02 Obilježavanje ostalih obljetnica – ovim izmjenama i dopunama se smanjuje u iznosu od 22.300,00 kuna i novi plan iznosi 17.700,00 kuna, smanjenje se odnosi na odgođen put u Zagreb na obilježavanje obljetnice smrti prvog hrvatskog predsjednika dr. Franje Tuđmana.*

*Zakonske i druge pravne osnove*

*Zakon o lokalnoj i područnoj (regionalnoj samoupravi, Statut Općine Bibinje*

***Glava 010-01 Jedinstveni upravni odjel***

*Glava Jedinstveni upravni odjel obavlja poslove pripreme i izrade materijala za općinsko vijeće, poslove odnosa sa javnošću, komunikaciju sa građanima, praćenje izvršenja proračuna, izrada financijskih i statističkih izvještaja, vođenje poslovnih knjiga, vodi upravne i sudske postupke, obavlja poslove vezane za rad načelnika, obavlja poslove pisarnice, dodjeljuje koncesije, brine o imovini općine, gospodari prostorima i javnim površinama općine, obavlja poslove komunalnog redarstva, kandidira projekte za dobivanje sredstava iz EU fondova i državnog proračuna te nadzire projekt katastarske izmjere općine.*

*Glava Jedinstveni upravni odjel sastoji se jednog programa:*

***Program 1003 Rashodi poslovanja JUO-a***

*A 1003-01 Rashodi za zaposlene JUO-a – trećim izmjenama i dopunama* *Proračuna za 2021. godinu povećava se u iznosu od 18.162,00 kune i novim planom iznosi 1.530.287,00 kuna. Rashodi za zaposlene odnose se na plaće i ostale rashode za zaposlene službenika, namještenika i dužnosnika Općine Bibinje.*

*A 1003-02 Materijalni rashodi – trećim izmjenama i dopunama* *Proračuna za 2021. godinu povećavaju se u iznosu 62.500,00 kn i novim planom iznose 954.584,05 kuna. Povećanje se u najvećem djelu odnosi na troškove literature te troškove pripreme dokumentacije za prijavu na natječaj za EU projekte.*

*K 1003-03 Opremanje poslovnih prostorija - trećim izmjenama i dopunama* *Proračuna za 2021. godinu smanjuje se u iznosu od 28.172,00 kn i novim planom iznose 28.278,00 kuna. Razvidno smanjenje se odnosi na troškove računalnih programa.*

*A 1032-04 Financijski rashodi i izdaci - trećim izmjenama i dopunama**Proračuna za 2021. godinu smanjuju se u iznosu 8.000 kn i novim planom iznose 508.445,00 kuna. Smanjenje se odnosi na kamate za primljene dugoročne kredite u iznosu 8.000 kn dok kod bankarskih usluga bilježimo povećanje u iznosu od 1.000,00 kuna.*

*A 1003-05 Proračunska pričuva – ovim izmjenama i dopunama se ne mijenja.*

*Zakonske i druge pravne osnove*

*Statut Općine Bibinje, Zakon o plaćama u lokalnoj i područnoj (regionalnoj) samoupravi, Zakon o proračunu, Zakon o lokalnoj i područnoj (regionalnoj samoupravi)*

***Glava 010-03 Zaštita i spašavanje***

*Glava Zaštita i spašavanje u okviru koje se financira Javna vatrogasna postrojba Zadar, Hrvatska gorska služba spašavanja te civilna zaštita općine Bibinje. JVP-a Zadar je proračunski korisnik Grada Zadar čiji je i Općina Bibinje suosnivač u udjelu od 4,7%.*

***Program 1004 Zaštita i spašavanje***

*A 1004-01 – Sufinanciranje javne vatrogasne postrojbe Zadar – trećim izmjenama i dopunama Proračuna za 2021. godinu se ne mijenja.*

*A 1004-02 Sufinanciranje potreba za zaštitu i spašavanje – ovim izmjenama i dopunama se smanjuje za 4.000,00 kuna a odnosi se na nabavu opreme postrojbe za zaštitu i spašavanje i sufinanciranje udruga.*

*Zakonske i druge pravne osnove*

*Zakon o vatrogastvu, Odluka o minimalnim financijskim standardima za obavljanje djelatnosti javnih vatrogasnih postrojbi u 2019. godini, Plan zaštite od požara za Grad Zadar, Općinu Poličnik, Općinu Bibinje i Općinu Zemunik Donji, Zakon o zaštiti od požara, Smjernice i godišnji plan za organizaciju i razvoj sustava civilne zaštite na području Općine Bibinje za razdoblje od 2019. do 2021. godine.*

***Glava 010-04 Održavanje komunalne infrastrukture, ostalih objekata i zaštite okoliša***

*Glava održavanje komunalne infrastrukture, ostalih objekata i zaštite okoliša* *ima tri programa održavanje komunalne infrastrukture, održavanje ostale općinske komunalne infrastrukture i zaštite okoliša Cilj ove glave je unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj i unapređenje sustava zaštite okoliša.*

***Program 1005 Održavanje komunalne infrastrukture***

*A 1005-01 Održavanje javnih površina- ovim izmjenama i dopunama se povećava za 36.275,00 kuna i novi plan iznosi 270.868,75 kuna.*

*A 1005-02 Održavanje zelenih površina – ovim izmjenama i dopunama plan se ne mijenja.*

*A1005- 03 Održavanje čistoće javnih površina – ovim izmjenama i dopunama se povećava u iznosu od 290.000,00 kuna i novi plan iznosi 2.266.000,00 kuna.*

*A 1005–04 Održavanje nerazvrstanih cesta – ovim izmjenama i dopunama se povećava u iznosu od 27.100,00 kuna i novi plan iznosi 232.100,00 kuna.*

*A 1005-05 Održavanje građevina i uređaja javne namjene - ovim izmjenama i dopunama se smanjuje za 3.025,00 kuna i novi plan iznosi 34.400,00 kuna.*

*A 1005-06 Održavanje građevina javne odvodnje oborinskih voda - ovim izmjenama i dopunama se povećava u iznosu od 15.000,00 kuna i novi plan iznosi 40.000,00 kuna.*

*A 1005-07 Održavanje javne rasvjete - ovim izmjenama i dopunama se povećava u iznosu od 20.000,00 kuna i novi plan iznosi 575.000,00 kuna. Povećanje se odnosi na troškove električne energije.*

***Program 1006 Održavanje ostale općinske infrastrukture***

*A 1006-01Održavanje ostale općinske infrastrukture i opreme - ovim izmjenama i dopunama se povećavaju se troškovi energije za 8.000,00 kuna a troškovi komunalnih usluga se smanjuju za 8.000,00 kuna.*

*A 1006-02 Božićno uređenje općine - ovim izmjenama i dopunama plan se ne mijenja.*

***Program 1007 Zaštite okoliša***

*A 1007-01 Dezinfekcija, dezinsekcija i deratizacija – ovim izmjenama i dopunama se povećava u iznosu od 5.000,00 kuna i novi plan iznosi 105.000,00 kuna.*

*A 1007-02 Sanacija komunalnog otpada – ovim izmjenama i dopunama se povećava u iznosu od 40.000,00 kuna i novi plan iznosi 383.000,00 kuna. Povećanje se odnosi na odvoz i zbrinjavanje otpada iz reciklažnog dvorišta.*

*A 1007-03 Naknada za smanjenje komunalnog otpada – ovim izmjenama i dopunama plan se ne mijenja.*

*A 1007-05 Zaštite klime mora i tla - ovim izmjenama i dopunama plan se smanjuje za 5.000,00 kuna i novi plan iznosi 5.000,00 kuna.*

*K 1007-06 Nabave komunalne opreme – trećim izmjenama i dopunama plan iznosi 0,00 kuna. U 2021. godini raspisana je nabava za nabavu komunalne opreme dok će se komunalna oprema nabaviti u 2022. godini.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o zaštiti okoliša, Zakon o otpadu, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-05 Izgradnja objekata i uređaja komunalne infrastrukture i prostorno planski dokumenti***

*Glava izgradnja objekata i uređaja komunalne infrastrukture i prostorno planski* *ima tri programa izgradnja objekata i uređaja komunalne infrastrukture, izgradnja ostalih objekata i opreme i prostorno planski dokumenti. Cilj ove glave je izgradnja i unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj.*

***Program 1008 Izgradnja objekata i uređaja komunalne infrastrukture***

***K 1008-01 Izgradnja nerazvrstanih cesta -*** *ovim izmjenama i dopunama povećava se u iznosu od 30.000,00 kn i novi plan iznosi 314.922,04 kn.*

***K 1008-02 Izgradnja javne rasvjete –*** *ovim izmjenama i dopunama se smanjuje za 15.000,00 kuna i novi plan iznosi 485.000,00 kuna.*

***K 1008-03 Izgradnja javnih površina –*** *trećim izmjenama i dopunama* *Proračuna za 2021. godinu smanjuje se u iznosu 770.000,00 kn i novi plan iznosi 1.631.637,50 kuna, smanjenje se odnosi na izgradnju dječjeg igrališta u Bralićima.*

***K 1008-04 Izgradnja groblja -*** *ovim izmjenama i dopunama plan se ne mijenja.*

***Program 1009 Izgradnja ostalih objekata i opreme –*** *trećim izmjenama i dopunama* *Proračuna za 2021. godinu smanjuje se u iznosu od 129.600,00 kn i novi plan iznosi 7.893.300,00 kuna. Smanjenje se odnosi na izgradnju vodovodne mreže u iznosu od 100.000,00 kuna te izgradnju i nabavu ostalih objekata, opreme i uređaja u iznosu od 20.000,00 kuna dok povećanje bilježimo kod opremanje Bigećeve kuće u iznosu od 10.400,00 kuna.*

***Program 1010 Prostorno planski dokumenti***

*A 1010-01 Katastarska izmjera -* *ovim izmjenama i dopunama plan iznosi 0,00 kuna.*

*A 1010-01 Prostorno i urbanističko planiranje -* *ovim izmjenama i dopunama se smanjuje za 61.312,50 kuna i novi plan iznosi 378.687,50 kuna , povećanje se odnosi na izradu geodetski podloga u iznosu od 30.000,00 kuna dok kod izrade prostornih planova bilježimo smanjenje u iznosu od 91.312,50 kuna.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-06 Školstvo, predškolski odgoj i obrazovanje***

*Glava školstvo, predškolski odgoj i obrazovanje ima tri programa javne potrebe u predškolstvu, javne potrebe u školstvu, stipendije i školarine te jednog proračunskog korisnika DV Leptirići Programom javnih potreba u predškolstvu sufinancira se privatni vrtić, vrtić za djecu sa poteškoćama te izgradnja novog dječjeg vrtića. Programom javnih potreba u školstvu sufinanciraju se izvan školske aktivnosti OŠ Stjepana Radića Bibinje. Programom stipendije i školarine financiraju se svi redovni studenti na području općine Bibinje.*

***Program 1011 Javne potrebe u predškolstvu ­­-*** *ovim izmjenama i dopunama se smanjuje za 23.370,00 kuna a odnosi se rekonstrukciju postojećeg vrtića.*

***Program 1012 Javne potrebe u školstvu -*** *trećim izmjenama i dopunama* *Proračuna za 2021. godinu smanjuju se u iznosu 2.350,00 kn i novi plan iznosi 486.945,06 kuna. Povećanje se odnosi na financiranje dodatne nastave u iznosu 1.500,00 kuna, financiranja radnih materijala učenicima OŠ Stjepana Radića u iznosu od 6.150,00 kn dok smanjenje bilježimo kod sufinanciranje ostalih izvanškolskih aktivnosti u OŠ Stjepana Radića Bibinje u iznosu od 10.000,00 kuna.*

***Program 1021 Stipendije i školarine -*** *ovim izmjenama i dopunama se povećavaju se u iznosu od 7.800,00 kuna i novi plan iznosi 467.800,00 kuna. Povećanje je potrebno zbog isplate 1. rate stipendija za akademsku godinu 2021./2022..*

***Proračunski korisnik DV Leptirići***

*A1011-01 Redovna djelatnost dječjeg vrtića Leptirići - ovim izmjenama i dopunama se povećava u iznosu od 34.200,00 kuna. Povećanje se odnosi na utrošak vlastitih prihoda dječjeg vrtića.*

*A 1011-02 Projekt Ispunjenije djetinjstvo – trećim izmjenama i dopunama Proračuna za 2021. godinu smanjuje se u iznosu 32.840,40 kn i novi plan iznosi 785.461,20 kuna. Namjena ovog projekta je unapređenje usluga za djecu u sustavu ranog i predškolskog odgoja i obrazovanja. Cilj ovog projekta omogućiti smjenski rad vrtića te rad vrtića uskladiti sa obiteljskim i poslovnim obvezama. Aktivnost se odnosni na financiranje plaća zaposlenika, osiguravanje toplog obroka, usluge logopeda, organiziranje. Projekt se financira iz EU fondova u kojem je dječji vrtić Leptirići partner općini Bibinje.*

*Zakonske i druge pravne osnove*

*Statut Općine Bibinje, Zakon o predškolskom odgoju i naobrazbi, Odluka o izvršavanju Proračuna Općine Bibinje za 2020. godinu, Pravilnik o uvjetima i kriterijima stipendiranja studenata Općine Bibinje stipendije.*

***Glava 010-07 Kultura, sport i religija***

*Glava kultura, sport i religija ima tri programa javne potrebe u kulturi, javne potrebe u sportu te religiju.*

***Program 1013 Javne potrebe u kulturi***

*Programom javnih potreba u kulturi obuhvaćaju se svi oblici promicanja kulture i kulturnih djelatnosti koje doprinose razvitku i unaprjeđenju svekolikog kulturnog života na području Općine Bibinje. Javne potrebe u kulturi za koje se sredstva osiguravaju u ovom programu jesu kulturne djelatnosti i poslovi, akcije i manifestacije u kulturi od posebnog značaja za Općinu Bibinje.*

***Program javne potrebe u kulturi -*** *trećim izmjenama i dopunama* *Proračuna za 2021. godinu smanjuje se u iznosu od 889.548,51 kuna i novi plan iznosi 596.451,49 kuna. A 1013-01 Organiziranje kulturnih manifestacija smanjuje se za 10.277,26 kuna i novi plan iznosi 124.722,74 kuna. A1013-02 Sufinanciranje programa udruga u kulturi smanjuje se za 56.000 kuna a odnosi se na sufinanciranje udruga**. A1013-04 Društveni centar Bibinje smanjuje se za 588.000,00 kuna, razlog smanjenja je ne održavanje radionica zbog ne izgrađenog društvenog centra koji će biti realiziran početkom iduće godine. A1013-03 Monografija smanjuje se 203.000 kuna, tiskanje monografije biti će početkom 2022. godine dok je u ovoj godini planirana grafička priprema. T1013-05 Arheološka istraživanja smanjena su u iznosu od 32.271,25 kuna i novi plan iznosi 117.728,75 kuna.*

***Program 1014 Javne potrebe u sportu***

*Djelatnost program javnih potreba u sportu je poticanje i promicanje sporta provođenjem dijela programa tjelesne i zdravstvene kulture djece i mladeži, treninzi, organiziranje i provođenje sustava domaćih i međunarodnih natjecanja, te opća i posebna zdravstvena zaštita sportaša, sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti pučanstva, stručni rad u sportu i izobrazba što su u funkciji realizacije rečenih javnih potreba.*

***Program javne potrebe u sportu -*** *Ovim izmjenama i dopunama programa javnih potreba u sportu povećava se A 1014-01 Sufinanciranje programa sportskih udruga u iznosu od 35.500,00 kuna povećanje se odnosi na donaciju NK Bibinje i pomoći OŠ Stjepana Radića Bibinje za režijske troškove dvorane. A1004-02 Održavanje sportskih objekata povećava se u iznosu od 3.551,07 kuna povećanje se odnosi na troškove vode za sportsko igrališta Franka Lisice. K 1014 – 03 Izgradnja i rekonstrukcija sportskih objekata povećava se u iznosu od 51.855,00 kuna i sada iznosi 381.855,00 kuna. Povećanje se odnosi na izgradnju zida i ograde oko sportskog igrališta Franka Lisice.*

***Program 1020 Religija –*** *ovim izmjenama i dopunama plan se ne mijenja.*

*Zakonske i druge pravne osnove*

*Statut Općine Bibinje, Zakon o financiranju javnih potreba u kulturi, Zakon o sportu,*

***Glava 010-08 Programska djelatnost socijalne skrbi***

*Glava socijalna skrb i zdravstvo ima dva program socijalna skrb i zdravstvo. U ovoj glavi osigurana su sredstva za potrebe socijalne skrbi koja će se koristiti za osiguranje i pomoć socijalno ugroženom stanovništvu Općine Bibinje, kao i sredstva za davanje pomoći udrugama građana te pomoći zdravstvenim ustanovama.*

***Program 1015 Socijalna skrb -*** *ovim izmjenama i dopunama se smanjuje u iznosu od 69.592,15 kuna i novi plan iznosi 1.137.632,85 kuna. Smanjenje se odnosi na naknade građanima i kućanstvima u iznosu od 24.950,00 kuna, sufinanciranje programa udruga u iznosu od 8.000,00 kuna, Projekt Podrškom za njih u iznosu od 11.842,15 kuna te jednokratna financijska pomoć umirovljenicima u iznosu od 24.800,00 kuna.*

***Program 1016 Zdravstvo -*** *ovim izmjenama i dopunama se povećava se u iznosu od 6.000,00 kuna i novi plan iznosi 50.000,00 kuna a odnosi se na aktivnost zaštite životinja.*

*Zakonske i druge pravne osnove*

*Zakon o socijalnoj skrbi, Statut Općine Bibinje, Odluka o dodjeli jednokratne novčane potpore za novorođenu djecu na području Općine Bibinje,*

***Glava 010-09 Gospodarstvo***

*Glava gospodarstvo ima tri programa program razvoj gospodarski djelatnosti, trgovačka društva u vlasništvu općine i poljoprivreda. Cilj ove glave doprinose razvitku i unaprjeđenju gospodarskog razvoja te poticanje za razvoj poljoprivrede na u Općine Bibinje.*

***Program 1017 Razvoj gospodarskih djelatnosti –*** *trećim izmjenama i dopunama Proračuna za 2021. godinu smanjuje se u iznosu 83.794,50 kn i novi plan iznosi 1.021.734,25 kuna. Smanjenje se odnosi na ulaganje u PZ Lonić, radovi u PZ Lonići očekivani početak gradnje je kraj 2021. godine te smanjena sredstva planira će se u Proračunu za 2022. godinu dok povećanje bilježimo na aktivnosti turizam u iznosu od 22.000,00 kuna zbog organiziranje Adventa u Bibinjama zajedno sa TZ Bibinje.*

***Program 1018 Trgovačka društva u vlasništvu općine Bibinje –*** *trećim izmjenama i dopunama* *Proračuna za 2021. godinu plan se ne mijenja.*

***Program 1019 Poljoprivreda –*** *trećim izmjenama i dopunama* *Proračuna za 2021. godinu smanjuje se u iznosu 147.500,00 kn i novim plan iznosi 157.500,00 kuna. Smanjenje se odnosi na istraživanje i bušenje bunara za vodu u iznosu od 5.000,00 kuna, održavanje šumskih i poljskih puteva u iznosu od 50.000,00 kuna te* *kod poticaja za obiteljska poljoprivredna gospodarstva s područja Općine Bibinje u iznosu od 92.500,00 kuna. Na natječaj za poticaj za obiteljska poljoprivredna gospodarstva s područja Općine Bibinje došla je jedna prijava koja je i realizirana.*

*Zakonske i druge pravne osnove*

*Statut Općine Bibinje*